ইন্দ্রজিৎ সিং বিন্দ্রা স্টেডিয়াম
ইন্দ্রজিৎ সিং বিন্দ্রা স্টেডিয়াম (গুরুমুখী: ਇੰਦਰਜੀਤ ਸਿੰਘ ਬਿੰਦਰਾ ਸਟੇਡੀਅਮ) চণ্ডিগড়ের কাছে মোহালিতে অবস্থিত ভারতের আন্তর্জাতিকমানের স্টেডিয়াম। পাঞ্জাবের বাথিন্ডা এলাকায় বিসিসিআই কর্তৃক পাঞ্জাবের দ্বিতীয় আন্তর্জাতিক স্টেডিয়াম হিসেবে রয়েছে বাথিন্ডা আন্তর্জাতিক ক্রিকেট স্টেডিয়াম। স্টেডিয়াম নির্মাণে প্রায় ₹২৫ কোটি রূপী ব্যয়িত হয় ও নির্মাণ কার্য সম্পন্ন করতে ৩ বছর সময় লেগে যায়। মোট ২৬,৯৫০জন দর্শকের আসন রয়েছে এখানে। অরুণ লুম্বা এন্ড অ্যাসোসিয়েটস কর্তৃক স্টেডিয়ামের নকশা এবং আর.এস. কনস্ট্রাকশন কর্তৃক অবকাঠামো নির্মিত হয়েছে। পাঞ্জাব দলের পাশাপাশি আইপিএলে মোহালির নিজ মাঠ হিসেবে কিংস ইলাভেন পাঞ্জাব ব্যবহার করে থাকে। কাছাকাছি চণ্ডিগড় বিমানবন্দরের অবস্থান থাকায় অন্যান্য স্টেডিয়ামের তুলনায় ফ্লাডলাইটের খুঁটিগুলো খাঁটো প্রকৃতির।